Уклањање мрља са одеће

Ова наставна јединица треба да има за циљ како на најбољи начин уклонити одређене мрље са одеће.Флеке и мрље могу да униште тканину уколико се не отклоне на време или се уклоне на погрешан начин.

За чишћење мрља користе се средства у облику течности,пасте или гелова.Прво треба да се упознамо са упутством које се налази на сваком препарату.

Одређену мрљу прво третирамо блажим средством, па тек онда јачим,јер јако средство за чишћење може у извесној мери утицати да се мрља јаче веже.

Примери неких мрља које се уклањају одређеним средством:

Мрља од чаја-уклања се класичним детерџентом;

Жуте мрље од стајања одеће-користи се детерџент и благи раствор варикине;

Флеке од жвакаће гуме-тешко се уклањају,прво треба да се жвака осуши,а онда иструже.Може да се третира пеглом преко памучне крпе;

Мрље од масти и уља-ове мрље треба одмах уклањати уз помоћ пудера који се поспе по њима ,а затим те мрље ишчеткати.

Можете погледати кратке видео филмове на интернету који приказују уклањање одређених флека.